с конкретен подвид на посочения вредител. В този контекст, както и за да се гарантира определена пропорционалност, някои мерки в настоящия регламент следва да се прилагат само за растенията гостоприемници, а други — само за посочените растения.
 (5)За да се осигури по-добра обща представа за присъствието на посочения вредител, държавите членки следва да осъществяват по-интензивни годишни наблюдения на това присъствие в съответствие с най-новата научна и техническа информация.
 (6)За да бъде ликвидиран посоченият вредител и предотвратено по-нататъшното му разпространение в останалите части на Съюза, държавите членки следва да определят демаркационни области, състоящи се от заразена зона и буферна зона, и да приложат мерки за ликвидиране. Широчината на буферните зони следва да е пропорционална на степента на риска и капацитета за разпространение на вектора.
 (7)В случаи на изолирана поява на посочения вредител обаче не следва да се изисква определянето на демаркационна област, ако посоченият вредител може да бъде отстранен от наскоро въведените в областта растения, върху които е установено присъствието му. Това ще бъде най-пропорционалният подход, ако наблюденията, извършвани в засегнатата зона, водят до заключението, че посоченият вредител не се е настанил.
 (8)За някои райони на Съюза е удачно да се направи заключение, че ликвидирането на посочения вредител вече е невъзможно. Поради това засегнатите държави членки следва да прилагат мерки за ограничаването на този вредител в засегнатите райони вместо мерки за ликвидирането му. Посочените мерки следва да не бъдат толкова строги, колкото мерките за ликвидирането му, но те следва да гарантират подход за надлежно наблюдение и повече предпазни мерки в съответните буферни зони и във външната част на заразената зона, за да се предотврати разпространението на посочения вредител в останалата част от територията на Съюза.
 (9)За да се гарантира незабавното отстраняване на заразените растения и да се предотврати по-нататъшното разпространение на посочения вредител в останалата част от територията на Съюза, наблюдението на демаркационните области следва да се извършва ежегодно в най-подходящия момент от годината. Наблюдението също така следва да бъде съсредоточено върху векторите, присъстващи в демаркационните области, за да се определи рискът от по-нататъшното разпространение на векторите и да се оцени ефективността на фитосанитарните мерки за борба, прилагани срещу популацията на векторите на всички стадии от жизнения им цикъл.
 (10)Въз основа на опита и съгласно най-новите научни данни се потвърждава, че борбата с векторите заедно с незабавното отстраняване на бактериалния инокулум е от съществено значение за предотвратяването на по-нататъшното разпространение на посочения вредител в останалата част от територията на Съюза. Поради това държавите членки следва да гарантират правилното извършване на фитосанитарните третирания преди отстраняването на растенията, както и през годината, срещу популацията на векторите на всички стадии от жизнения им цикъл. Тези третирания следва да включват ефикасно химично, биологично или механично третиране срещу векторите, като се отдава предпочитание на нехимичните решения, когато това е възможно.
 (11)За видовете растения, за които е известно, че са възприемчиви към подвидовете на посочения вредител в демаркационната област и които са били отглеждани поне през една част от живота си в нея или са били придвижвани през такава област, съществува по-голяма вероятност да бъдат заразени с